voer: August 2011
Met my liewe vriendin Hanli se geskenk van Marshmallow Crème maak ek 'n baksel whoopie pies. In my hart is ek Amish, en hierdie Amish gebak loer al lankal vir my. Ek volg 'n resep uit Gourmet, vir die tradisionele sjokolade whoopie pies (wat die ma's van Amish kinders blykbaar vir hul in hul skoolkosblikkies ingepak het). Die beslag is maar 'n baie basiese sjokoladekoek, en die vulsel 'n kombinasie van die marshmallow fluff, versiersuiker en botter. En liewe lesers, ek moet jul vertel, met trane in my navy blou oë, dat die whoopie pies so donders soet was dat ek nie eens een kon klaar eet nie. Volgende keer sal ek die vulsel uitlos en dalk net die marshmallow fluff gebruik, maar wragtag, vir daai vlak van soetheid sien mens net kans as jy vyf jaar oud is.
Posted by arcadia at 7:14 AM 3 comments
Tags: in my hart is ek Amish, koek en poeding
Posted by arcadia at 7:51 AM 5 comments
Ek wens ek het 'n foto van vanaand se kos gehad om vir jul te wys. Maar die honger het my oorval en daar was geen hoop vir fotografiese bewyse nie. Aandete was lamstjoppies met paprika en komyn wat met die gebrek aan 'n vuur vinnig in die pan geplaas word en waarvan die sagte, uiters geurige vleis bedien word met warm flatbread pas klaar gebak, en 'n deeglik geknoffelde tzatziki. Die resep is uit die altyd-heerlike Casa Moro, waar hul aanbeveel dat jy die stukkies lam met die oorblywende paprika-komyn-sout besprinkel net voordat dit in jou mond verdwyn. 'n Glas witwyn is nou ook nie te versmaai nie. Wragtag, ek het bladsye der bladsye geskryf vandag. Ek verdien sommer twee.
Posted by arcadia at 9:58 PM 0 comments
Tags: dierlike eiwit, Midde-Oos, Sam and Sam Clark
Posted by arcadia at 11:34 AM 4 comments
Dit is 'n stil dag. Ek kyk Michael Haneke se Caché (alweer), maak notas, pluis analises uit. Hierdie is middagete. 'n Patricia Wells resep, uit Trattoria, uiters eenvoudig. Farfalle, saffraan (dankie, Barcelona) en 'n lekseltjie room. Parmesaan om alles te kroon. 'n Bakkie wilde roket (dankie, Boeremark) aan die kant.
Posted by arcadia at 12:59 PM 2 comments
Middagete. Stukkies paneer wat gebraai is in olyfolie, besprinkel met regte za'atar van 'n Israeliese mark (dankie, Corné!). 'n Bakkie olywe, twee snye tuisgebakte brood.
Die paneer is van vroeër in die week, oorspronklik gemaak vir palak paneer (of saag paneer), waaaroor ek nog sal post. Dit was 'n moeilike dag, en ek het 'n projek nodig gehad vir die aand. Die proses is maar baie dieselfde as vir die maak van ricotta, behalwe dat suurlemoensap gebruik word in plaas van karringmelk, en dat die kaas in 'n blok gekompakteer word in die yskas in plaas van om ligte korrels te bly. Mens voel steeds geweldig accomplished daarna. Wat het jy gedoen gisteraand? Ag, nie veel nie. Net kaas gemaak. Take that, julle helle.
Posted by arcadia at 7:18 PM 5 comments
Tags: cheese, ons is awesome
Posted by arcadia at 9:23 PM 3 comments
Posted by arcadia at 3:39 PM 4 comments
Ek is net meer as 'n week terug in Arkadia. Winter is nie die beste tyd om terug te keer na die stad nie; alles is ongelooflik vaal, die bome in Pretoriusstraat kaal soos uit 'n Caspar Friedrich skildery. My woonstel is stil. Te stil. Daar is geen vuil skottelgoed in sig nie. In kort – ek is hier, J is nie. Dit word nooit beter nie.
Daar is baie waaroor ons jul wil vertel. Van wat nog gekook is in Engeland, en verorber is in Spanje, oor gesprekke wat ses weke lank aanhou en lang wagte op lughawens wat skielik perspektief gee op als waarmee ons besig is. Die volgende paar maande gaan uitputtend wees, met J se D en my M wat ingehandig moet word, en allerhande besluite oor die toekoms wat ons aandag verg. So ons probeer tans ons aandag aftrek van die aanhoudende gemis sodat ons onsself kan staal vir dit wat voorlê, en bowenal net besef hoe donders gelukkig ons is om hierdie te gevind het. Gister was ons herdenking, drie jaar as jy nie al die maande van opbou (o! Daardie wonderlike opbou!) tel nie. Ek het vir die eerste keer sedert ek terug is iets anders as corn flakes uit die kas gehaal. Aandete was Patricia Wells se parmesan-breaded lamb chops, vinnig goud gebraai in 'n warm pan, kapokaartappel daarmee saam, en 'n heerlike bak slaai. Perfection.
Dankie vir jul geduld met ons trae posts die laaste paar maande. Binnekort is daar weer joie de vivre in die lug en dinner parties by die dosyne. Tot wederom.
Posted by arcadia at 6:49 PM 2 comments
Tags: Bonjour Tristesse, Patricia Wells, viva italia